এই সময় ডিজিটাল ডেস্ক: ভারতে দামি ওয়াশিং মেশিনের চাহিদা বাড়ছে। মেট্রো শহরগুলির পাশাপাশি ছোট শহরগুলির বাসিন্দারা আরও বেশি করে টপ লোড ও ফ্রন্ট লোড সম্পূর্ণ স্বয়ংক্রিয় মেশিন কিনছেন। বর্তমানে এই দুই ক্যাটাগরির ওয়াশিং মেশিনের বিক্রি বাড়ছে যথাক্রমে ১১ শতাংশ ও ১৮ শতাংশ হারে। অন্য দিকে, চলতি ক্যালেন্ডার বছরে ভারতে প্রায় ৩৫ লক্ষ আধা-স্বয়ংক্রিয় ওয়াশিং মেশিন বিক্রি হবে বলে নির্মাতা সংস্থাগুলির আশা, যা মোট ওয়াশিং মেশিনের সম্ভাব্য বিক্রির প্রায় ৫৪ শতাংশ।